CELEX: C2006/048/76
Language: lt
Date: 2006-02-25 00:00:00
Title: Byla T-437/05  2005 m. gruodžio 15 d.  pareikštas ieškinys byloje  Brink's Security Luxembourg prieš Komisiją

25.2.2006   
            
            
               LT
            
            
               Europos Sąjungos oficialusis leidinys
            
            
               C 48/39
            
         2005 m. gruodžio 15 d. pareikštas ieškinys byloje Brink's Security Luxembourg prieš Komisiją
   
   (Byla T-437/05)
   (2006/C 48/76)
   Proceso kalba: prancūzų
   Šalys
   
      Ieškovė: Brink's Security Luxembourg SA (Liuksemburgas), atstovaujama Christian Point
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Pripažinti šį ieškinį priimtinu ir pagrįstu,
            
         
               —
            
            
               Panaikinti sprendimą nesudaryti sutarties, t. y. Komisijos vienašališką sprendimą nesudaryti sutarties su Brink's Security Luxembourg,
            
         
               —
            
            
               Panaikinti sprendimą sudaryti sutartį, t. y. Komisijos vienašališką sprendimą sudaryti sutartį su Group 4 Falck Luxembourg,
            
         
               —
            
            
               Panaikinti besąlygišką Komisijos sprendimą atsisakyti atšaukti du minėtus sprendimus,
            
         
               —
            
            
               Panaikinti du, atitinkamai 2005 m. gruodžio 7 d. ir 14 d., Komisijos laiškus, atsakančius į ieškovės informacijos prašymą dėl reglamento, įgyvendinančio finansinį reglamentą, 149 straipsnio 3 dalies taikymo,
            
         
               —
            
            
               Priteisti iš Komisijos sumokėti ieškovei 1 000 000 EUR materialinės ir moralinės žalos, patirtos dėl ginčijamo sprendimo neteisėtumo; ši suma laikinai nustatyta ex aequo et bono,
            
         
               —
            
            
               priteisti iš Komisijos visas bylinėjimosi išlaidas.
            
         Ieškinio pagrindai ir pagrindiniai argumentai
   Šiuo ieškiniu siekiama panaikinti Komisijos sprendimą atmesti ieškovės pateiktą pasiūlymą pagal kvietimą teikti pasiūlymus Nr. 16/2005/OIL (pastatų saugumo ir priežiūros paslaugos) ir sprendimą, kuriuo sutartis sudaroma su konkuruojančia įmone.
   Ieškovės pateikti argumentai ieškinyje dėl panaikinimo gali, iš esmės, būti sugrupuoti į septynis pagrindus.
   Pirmajame pagrinde ieškovė remiasi vienodo požiūrio ir nediskriminavimo principo pažeidimu, kadangi Komisija pareikalavo, kad kiekvieno pasiūlymą pateikiančio asmens su sudaroma sutartimi susiję darbuotojai turėtų vienerių metų darbo stažą, dėl ko ieškovės, vienos iš ankstesnės sutarties šalių, seniai įdarbinusios savo darbuotojus, nuomone, ji atsidūrė mažiau palankioje padėtyje nei kiti pasiūlymus pateikę asmenys, kurie gali įdarbinti žmones su minimalia patirtimi ir patirti mažesnes nei ieškovė išlaidas atlyginimams mokėti.
   Antruoju pagrindu ieškovė teigia, kad Komisija pažeidė Direktyvos 2001/23/EB (1) nuostatas. Šį pagrindą sudaro dvi dalys: Komisijos priimto pasiūlymo tariamas neteisėtumas, kadangi pasiūlymas neužtikrino nei ieškovės darbuotojų išsaugojimo, nei tuo labiau jų teisių neliečiamumo. Ieškovė teigia, kad Komisijos priimtas sprendimas sudaryti sutartį yra neteisėtas nuo sudarymo pradžios, kadangi darbo teisės pažeidimas yra įrašytas pačiame priimtame pasiūlyme.
   Trečiasis pagrindas yra susijęs su vienodo požiūrio principo pažeidimu, nes pasirinkta sutarties šalis, teikdama pasiūlymus, turėjo konfidencialios informacijos apie ieškovę, ypač apie jos apyvartą atsižvelgiant į klientus ir veiklos sritis, sutartis ir jų pasibaigimą, jų kainų ir sąnaudų analizes, patirtas dėl susijungimo su anksčiau buvusia ieškovės patronuojančia įmone. Ieškovės nuomone, tai leido konkuruojančiai įmonei pateikti palankesnį pasiūlymą, nei pateikė ieškovė.
   Ketvirtuoju pagrindu ieškovė nurodo tariamą 2004 m. gegužės 24 d. Komisijos IV generalinio direktorato sprendimo (2) ir taisyklių, skirtų užtikrinti neiškraipytą konkurenciją, pažeidimą, kadangi šiame ieškinyje ginčijamu sprendimu Komisija leido perimti turtą, kurį grupė, kuriai priklausė atrinktas konkurso dalyvis, buvo priversta perleisti 2004 m. gegužės 24 d. sprendimu leisto susijungimo metu.
   Penktas pagrindas yra susijęs su tariamu pareigos motyvuoti sprendimą bei skaidrumo principo ir teisės susipažinti su Bendrijos institucijų dokumentais pažeidimu. Ieškovė teigia, kad Komisija, nepaisydama daugybės prašymų raštu, nusiuntė tik trumpą savo sprendimo motyvų paaiškinimą, kuriame pateikiamos lyginamosios pasiūlymų lentelės.
   Ieškovė taip pat remiasi taisyklių, taikomų sutarties sudarymui, specifikacijų pažeidimu ir aiškia vertinimo klaida dėl trečio kokybinio pateiktų pasiūlymų vertinimo kriterijaus, susijusio su saugumo darbuotojų pirmosios pagalbos ir (ar) priešgaisrinės saugos pagrindų mokymais, analizės ir įvertinimo. Ji teigia turinti įrodymų, jog Komisijos atrinkti konkursą laimėję asmenys neturi visų darbuotojų, reikalingų minėtos sutarties vykdymui.
   Paskutiniuoju pagrindu ieškovė nurodo skaidrumo principo ir piliečių teisės susipažinti su institucijų dokumentais pažeidimą, kadangi Komisija atsisakė pateikti informaciją, susijusią su komitetų sudarymo ir atrinkimo procesu.
   Be to, remdamasi deliktine atsakomybe, ieškovė prašo žalos, tariamai patirtos dėl neteisėto Komisijos elgesio sudarant minėtą sutartį, atlygimo.
   
      (1)  2001 m. kovo 12 d. Direktyva dėl valstybių narių įstatymų, skirtų darbuotojų teisių apsaugai įmonių, verslo arba įmonių ar verslo dalių perdavimo atveju, suderinimo.
   
      (2)  2004 m. gegužės 28 d. Komisijos sprendimas dėl susijungimo atitikimo bendrajai rinkai (Byla N IV/M. 3396, Group 4 Falck prieš Securicor (4064) pagal Tarybos reglamentą (EEB) Nr. 4064/89).